Hugh Dalton
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Hugh Dalton var en britisk politiker for Labour Party og økonom. Han var medlem av Underhuset i periodene 1924–1931 og 1935–1959, og av Labours sentralstyre fra 1936 til 1952. Dalton var partiets formann i 1936–1937 og en sterk tilhenger av opprustning for å møte den nazistiske trusselen.
Under andre verdenskrig var han minister for økonomisk krigføring fra mai 1940 til 1942, og handelsminister fra 1942 til mai 1945. I Clement Attlees regjering var han finansminister i 1945–1947, medlem av kabinettet i 1948–1950, og minister for byplanlegging i 1950–1951.Dalton spilte en viktig rolle som megler i striden mellom de forskjellige fraksjonene i partiet både før og etter andre verdenskrig. I 1959 avslo han valg, og i 1960 ble han adlet.Han utgav to memoarer: Call Back Yesterday (1953), The Fateful Years (1957) og High Tide and After (1962). Les mer i Store norske leksikon Labour Party Storbritannias historie